Jernklo

Jernklo
"*taber sablen ned i sin egen fod* AV! Jeg er ikke vant til at gå på fast jord, for helvede."

Jernklo er en mindre antagonist i TBA3. I sit oprindelige liv var han uddannet pirat fra piratskolen med lutter 12-talskarakterer på sit karakterbevis. Derefter havde han sit eget skib, Klo-akkeren, som han sejlede havene tynde med. Da han døde af ukendte årsager, døde han fattig og alene. I TBA3 fremkaldes han som et levende skelet ved hjælp af Prudios' magi for at kæmpe mod Eventyrerne.

Under TBA
Jernkloen er med i en kort scene, hvor han vækkes til live ved hjælp af Guden Prudios' magiske kræfter i et forsøg på at udradere Eventyrerne, som kort forinden havde dræbt Prudios' højre hånd, Mazster Srí.

Som et af tre skeletter, der støder på Eventyerne, vælger den tidligere Kaptajn, Jernklo, at gå til angreb på P. Irat.

"Jeg er en rigtig pirat, det turde du aldrig at være! Du er for blødsøden!" angreb Jernklo.

"Jeg er ikke blød som en søagurk, jeg er meget hårdfør! Jeg har en hård skal som den mest hårde krabbe i verden, okay?" svarede den gode P. Irat.

* hårde krabbe, haha*

"Dine hænder, de ligner søtang! Det eneste, de mangler, er farven!"

De kæmpede en klodset og bøvlet kamp, der resulterede i mange forbigående slag og selvskade. Jernkloen var som skelet dog lettere at gøre skade på, hvilket i sidste ende endte med, at Jernklo lå på jorden med 2HP tilbage og bad for sit liv.

"Du har slået mig, du har slået mig i en hæderlig piratduel. Jeg ville ønske, jeg havde noget, jeg kunne tilbyde dig. Men jeg brugte alle mine dødelige penge på alkohol og på ludere!" indrømmede den slåede Jernklo.

"Ligesom mig?"

"Akkurat ligesom dig." sagde Jernkloen og fjernede diamanterne fra sin jernklo.

"Tag dem! Tag dem! Bare skån en gammel kaptajns liv, selvom jeg ikke har meget liv tilbage."

Paoul Irat tog imod bestikkelsen og svarede: "Havde du spurgt for ti år siden, havde jeg dræbt dig på stedet. Men bare giv mig dem, jeg har brug for dem... til husleje."

Og således løb Jernklo ind i skoven.

Personlighed
Jernkloen har det med at være teoretisk klog. Derfor ligger det meste i munden for ham. Det resulterer i, at han får en ordentlig en på sinkadusen, når hans spidsfindigheder fremtvinger fysisk udadvendte reaktioner fra modstandere. Derfor har Jernkloen måtte se sig til takke med at styre et skib og en besætning frem for at kæmpe slag. Dette gjorde, at han levede længere end den gennemsnitlige pirat. Som frygtindgydende skelet, var det dog ikke bedre. Han måtte atter se sig slået.

Desuden elsker Jernklo dinosaurer. Og han sang ofte på en karaoke-bar nede på den lokale piratbar i Polis.